
Na temelju članka 118. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10.-ispr., 90/11., 16/12., 86/12., 94/13. i 152/14.), članka 19. Zakona o zaštiti na radu („Narodne novine“, br. 71/14., 118/14.-ispr. i 154/14.), te članka  97. stavka 1. točke 5. i članka 172. Statuta Obrtničke škole Gojka Matuline Zadar, Školski odbor na  sjednici održanoj 11. ožujka  2015. godine, jednoglasno je donio slijedeći

P  R  A V  I  L  N  I  K
 O  ZAŠTITI  NA  RADU            


1. OPĆE ODREDBE

Članak 1.

Pravilnikom o zaštiti na radu (u daljem tekstu: pravilnik) uređuje se u Gimnaziji Jurja Barakovića, Zadar, Perivoj Vladimira Nazora br. 3 (u daljem tekstu: Škola) provedba zaštite na radu, prava, obveze i odgovornost radnika i druga pitanja u svezi sa zaštitom na radu.
Izrazi koji se rabe u ovom pravilniku, a imaju rodno značenje, rabe se neutralno i odnose se jednako na muški i ženski spol.

Članak 2.

Zaštita na radu provodi se u Školi radi sustavnog unapređivanja sigurnosti i zaštite zdravlja radnika i osoba na radu, sprječavanje ozljeda na radu, profesionalnih bolesti i drugih bolesti u svezi s radom te ugodnog boravka učenika i ostalih osoba u unutarnjem i vanjskom prostoru Škole.
Provođenje zaštite na radu sastavni je dio radnih obveza svih radnika Škole.

Članak 3.

Odredbe ovoga pravilnika primjenjuju se na fizičke osobe koje su u radnom odnosu u Školi i fizičke osobe koje nisu u radnom odnosu u Školi, ali za Školu obavljaju određene aktivnosti odnosno poslove, osobe na stručnom osposobljavanju za rad, osobe koje rade prema ugovoru o djelu, itd. (u daljnjem tekstu: radnici)
Odredbe ovoga pravilnika ne primjenjuju se kada je povoljnija zaštita na radu propisana Zakonom o zaštitu na radu (u daljnjem tekstu: Zakon),  drugim zakonima, drugim propisima, odredbama kolektivnih ugovora koji obvezuju Školu, sporazumom sklopljenim između radničkog vijeća i Škole ili ugovorom o radu.
Odredbe ovoga pravilnika ne odnose se na radnike drugih poslodavaca za vrijeme obavljanja ugovorenih poslova u Školi.

Članak 4.

Mjere i sredstva za provođenje zaštite na radu utvrđuju se Godišnjim planom i programom rada i financijskim planom Škole.



1. PRAVILA ZAŠTITE NA RADU

Članak 5.

Zaštita na radu obuhvaća skup pravila kojima se štiti sigurnost i zdravlje radnika, učenika i trećih osoba u Školi.
U Školi se zaštita na radu provodi prema propisanim općim načelima prevencije i sustava pravila. 
U Školi se zaštita na radu ostvaruje u skladu s osnovnim, posebnim i priznatim pravilima zaštite na radu, u skladu sa zakonom i provedbenim propisima.
Osnovna pravila zaštite na radu jesu ona, kojima se uklanja ili smanjuje opasnost za osobe na radu. 
Posebna pravila zaštite na radu se primjenjuju onda, ako se primjenom osnovnih pravila ne mogu ukloniti ili smanjiti opasnosti, a s njima se sprječava nastajanje povreda, ozljeda na radu, profesionalnih i drugih oboljenja i drugih štetnih posljedica za radnike na radu.

Članak 6.

Sve osobe koje sudjeluju u Školi u poslovima zaštite na radu dužne su primjenjivati preventivne mjere i pravila zaštite na radu na temelju procjene rizika te organizirati i provoditi radne postupke i poduzimati aktivnosti za sprječavanje izloženosti radnika utvrđenim rizicima kako bi se otklonila i svela na najmanju moguću mjeru vjerojatnost nastanka profesionalne bolesti, oboljenja od profesionalne bolesti ili bolesti u svezi s radom. 


1. POLOŽAJ TIJELA ŠKOLE U SVEZI SA ZAŠTITOM NA RADU

Članak 7.

Škola može preko ravnatelja, obavljanje određenih stručnih poslova povjeriti ugovorno drugim organizacijama odnosno tvrtkama koje poslove zaštite na radu obavljaju kao svoju osnovnu ili sporednu djelatnosti
Za organiziranje i provedbu zaštite na radu odgovoran je ravnatelj Škole, neovisno o tome je li poslove zaštite na radu obavlja samostalno, preko organizirane službe zaštite na radu, stručnjaka za zaštitu na radu ili je ugovorio suradnju s ovlaštenom ustanovom, trgovačkim društvom ili fizičkom osobom za zaštitu na radu, odnosno u pisanom obliku prenio ovlaštenje za obavljanje poslova zaštite na radu na drugu osobu – ovlaštenika.

Članak 8.

Ravnatelj:
1. organizira i provodi zaštitu na radu vodeći pri tome računa o prevenciji rizika te obavješćivanja, osposobljavanja, ustrojstvu i sredstvima,
2. osigurava izradu procjene rizika za život i zdravlje radnika i drugih osoba na radu,
3. organizira provedbu izvršenja obveze izrade procjene rizika te na temelju procjene rizika primjenjuje pravila zaštite na radu, preventivne mjere te obavlja druge mjere, aktivnosti i postupke u vezi sa zaštitom na radu

4. skrbi o osiguravanju potrebitog broja radnika osposobljenih za evakuaciju i spašavanje te pružanje prve pomoći,
5. omogućuje upoznavanje radnika s odredbama ovoga Pravilnika i dostupnost procjene rizika na mjestu rada, upute za rad na siguran način za mjesto rada i poslove koji se na njemu obavljaju, te osposobljavanje radnika za rad na siguran način,
6. u slučaju potrebe daje odgovarajuće obavijesti i pisane upute
7. osigurava na mjestu rada postavljanje na vidljivo mjesto: sigurnosne znakove, znakove za evakuaciju i spašavanje te upute i oznake za rukovanje radnom opremom,
8. utvrđuje postavljanje nadzornih uređaja radi kontrole ulazaka i izlazaka iz radnih prostorija i prostora, te radi smanjenja izloženosti radnika od razbojstva, provala, nasilja, krađa i sličnih događaja,
9. izdaje naloge radnicima o otklanjanju nedostataka koji ugrožavaju život i zdravlje radnika,
10. u propisanim rokovima izvještava povjerenike radnika i radničko vijeće odnosno sindikalnog povjerenika u funkciji radničkog vijeća o provođenju zaštite na radu i poduzimanju mjera radi unapređenja zaštite na radu, sigurnosti i zdravlja radnika
11. osigurava izabranom specijalistu medicine rada pristup mjestima rada,
12. skrbi o zabrani pijenja alkoholnih pića i uzimanja sredstava ovisnosti,
13. skrbi o zabrani pušenja u prostoru Škole,
14. privremeno udaljuje s rada radnika kojega zatekne pod utjecajem alkohola ili drugih sredstava ovisnosti,
15. prati i razmatra podatke u vezi s povrjedama na radu i profesionalnim bolestima,
16. skrbi o pravodobnoj prijavi radnikove ozljede na radu,
17. vodi i čuva propisane evidencije, isprave te dokumentaciju,
18. osigurava unutarnji nadzor nad primjenom pravila zaštite na radu,
19. radnicima osigurava odgovarajuća osobna zaštitna sredstva i skrbi da ih koriste pri radu
20. izvješćuje inspektora rada o smrtnoj, težoj ili skupnoj ozljedi radnika te
21. obavlja druge poslove prema pozitivnim propisima, Pravilniku o radu i odredbama ovoga Pravilnika.

	Stručnjak za zaštitu na radu

Članak 9.

U Školi je potrebno osposobiti osobu koja će obavljati poslove stručnjaka za zaštitu na radu, odnosno ugovoriti pružanje usluga zaštite na radu s ovlaštenom službom.
Osoba koja obavlja poslove stručnjaka za zaštitu na radu mora biti osposobljena za obavljanje navedenih poslova sukladno zakonskim odredbama.
Ako Škola sklopi ugovor s organiziranom službom zaštite na radu ta služba obavlja poslove stručnjaka zaštite na radu.

Članak 10.

Obveze stručnjaka zaštite na radu su:
· pružanje stručne pomoći ravnatelju Škole, povjereniku radnika te radnicima pri provedbi i unapređivanju zaštite na radu
· obavljanje unutarnjeg nadzora nad primjenom pravila zaštite na radu
· davanje inicijative za otklanjanje eventualnih nedostataka pri provođenju zaštite na radu te prijedloga za unapređivanje zaštite na radu
· rad u Odboru za zaštitu na radu
· suradnja s nadležnim tijelima i ustanovama


Članak 11.

Ravnatelj je obvezan stručnjaku zaštite na radu omogućiti ispunjavanje obveza te mu za to osigurati potrebno vrijeme, opremu, pomoć drugih stručnih radnika i ostale uvjete za rad.
Ravnatelj je dužan stručnjaku zaštite na radu osigurati profesionalnu neovisnost 
i ne smije ga zbog obavljanja poslova zaštite na radu staviti u nepovoljniji položaj.


Povjerenik radnika za zaštitu na radu

Članak 12.

Radnici Škole mogu između sebe birati povjerenika radnika za zaštitu na radu.
Povjerenik radnika za zaštitu na radu obvezan je štititi interese radnika na području zaštite na radu te pratiti primjenu pravila, mjera, postupaka i aktivnosti zaštite na radu.
Izbor povjerenika radnika za zaštitu na radu provodi se na način, pod uvjetima i u postupku propisanim odredbama Zakona o radu i odredbama provedbenog propisa kojima je uređen izbor radničkog vijeća.

Članak 13.
Povjerenik radnika za zaštitu na radu ima pravo:
1. podnositi ravnatelju prijedloge vezane uz donošenje odluka iz zaštite na radu
2. zahtijevati od ravnatelja poduzimanje odgovarajućih mjera u svrhu smanjenja i otklanjanja rizika
3. podnositi pritužbe tijelima nadležnim za zaštitu na radu
4. sudjelovati s ravnateljem u planiranju unapređivanja uvjeta rada,
5. biti obaviješten o svim promjenama koje utječu ili bi mogle utjecati na zaštitu na radu
6. izvršiti uvid i koristiti dokumentaciju Škole iz zaštite na radu
7. primati primjedbe radnika u vezi s primjenom pravila zaštite na radu te ih prenositi ravnatelju
8. izvijestiti nadležnog inspektora i specijalistu medicine rada o svojim zapažanjima, odnosno zapažanjima radnika
9. biti nazočan inspekcijskim pregledima i očitovati se na činjenično stanje koje utvrdi nadležni inspektor
10. pozvati nadležnog inspektora kada ocijeni da su ugroženi sigurnost i zdravlje radnika, a ravnatelj ili upravno vijeće propušta ili odbija provoditi potrebnu zaštitu na radu
11. osposobljavati se za obavljanje poslova povjerenika radnika za zaštitu na radu
12. stalno proširivati i unapređivati znanje te pratiti i prikupljati obavijesti od važnosti za svoj rad
13. staviti prigovor na inspekcijski nalaz
14. svojim djelovanjem poticati radnike na provedbu zaštite na radu
15. izvijestit radnike o provedbi zaštite na radu

Članak 14.

Ravnatelj je obvezan unaprijed i pravodobno, savjetovati se s povjerenikom radnika za zaštitu na radu o:
1. zapošljavanju stručnjaka zaštite na radu i poslovima koje će obavljati
2. povjeravanju provođenja zaštite na radu ovlaštenoj osobi i poslovima koje će obavljati
3. izradi procjene rizika te izmjenama, odnosno dopunama procjene rizika
4. izboru radnika za pružanje prve pomoći i radnika za provođenje mjera zaštite od požara, evakuacije i spašavanja
5. zaštiti i prevenciji od rizika na radu te sprječavanju i smanjivanju rizika
6. sprječavanju nezgoda, ozljeda na radu i profesionalnih bolesti
7. promjenama u procesu rada i poboljšavanju uvjeta rada
8. planiranju i provođenju osposobljavanja iz zaštite na radu
9. utjecaja radnih uvjeta i radnog okoliša na sigurnost i zdravlje radnika
10. izboru sredstava rada i osobne zaštite opreme.

Ravnatelj je obvezan osigurati povjereniku radnika za zaštitu na radu potrebno vrijeme i uvjete za nesmetano obavljanje dužnosti, davati mu sve potrebne obavijesti i omogućiti mu izvid svih propisa i isprava iz zaštite na radu.
Ravnatelj povjerenika radnika za zaštitu na radu ne smije staviti u nepovoljniji položaj u odnosu na njegove dotadašnje uvjete rada i u odnosu na ostale radnike, te mu ne smije otkazati ugovor o radu bez pristanka radničkog vijeća ili sindikalnog povjerenika u funkciji radničkog vijeća.

Odbor za zaštitu na radu

Članak 15.

U Školi se osniva Odbor za zaštitu na radu.
Odbor za zaštitu na radu (u daljem tekstu: Odbor) je savjetodavno tijelo za unapređivanje zaštite na radu. 

Članak 16.

Odbor čine : ravnatelj , stručnjak za zaštitu na radu, specijalist medicine rada prema posebnim propisima  i povjerenik radnika za zaštitu na radu. 
O imenovanju odbora ravnatelj donosi pisanu odluku. 
Predsjednik Odbora je ravnatelj.
Na sjednicu Odbora mogu se pozvati stručnjaci za pojedina područja radi rješavanja specifičnih problema zaštite na radu. 
Odbor radi na sjednicama. Sjednice Odbora saziva i predsjedava im  ravnatelj. 
O radu Odbora vodi se zapisnik.  

Članak 17.

Odbor skrbi o primjeni pravila zaštite na radu, organiziranje obavljanja poslova zaštite na radu, izvješćivanju i osposobljavanje u vezi sa zaštitom na radu, prevenciju rizika na radu i u vezi s radom te njezine učinke na zdravlje i sigurnost radnika.  

Članak 18.

U slučaju smrtne ili teške ozljede na radu, utvrđenog slučaja profesionalne bolesti ili nalaza nadležnog inspektora kojim je utvrđen nedostatak u provođenju zaštite na radu ravnatelj je obvezan sazvati sjednicu Odbora u roku od dva (2 ) dana od nastanka ozljede. 
O sjednici odbora iz stavka  1. ovog članka  izvješćuje se nadležni inspektor rada.
Ako ravnatelj  zbog razloga iz stavka 1. ovog članka ne sazove sjednicu Odbora za zaštitu na radu u roku od  dva (2) dana povjerenik radnika za zaštitu na radu, odnosno radničko vijeće ili sindikalni povjerenik s pravima i obvezama radničkog vijeća ima pravo sazvati sjednicu Odbora.


IV.   OBVEZE I PRAVA RADNIKA


Članak 19.

Radnici su obvezni i odgovorni obavljati poslove s dužnom pozornošću te pri tome voditi računa o svojoj sigurnosti i zaštiti zdravlja, kao i sigurnosti i zaštiti zdravlja ostalih radnika te sigurnosti i zaštiti zdravlja korisnika usluga Škole.
Radnici su obvezni osposobljavati se za rad na siguran način kada ih na osposobljavanje uputi Škola.
Članak 20.

Radnik je obvezan surađivati s ravnateljem, stručnjakom zaštite na radu, povjerenikom radnika za zaštitu na radu i specijalistom medicine rada u rješavanju svih pitanja zaštite na radu.
Radnik je obvezan odmah izvijestiti ravnatelja, stručnjaka za zaštitu na radu ili povjerenika radnika za zaštitu na radu o svakoj činjenici za koju smatra da predstavlja neposredni rizik za sigurnost i zdravlje, kao i o svakom drugom nedostatku u sustavu zaštite na radu.



Članak 21.

Radnici imaju pravo odbiti raditi i napustiti mjesto rada ako im izravno prijeti rizik za život i zdravlje sve dok Školski odbor i ravnatelj ne donesu mjere za otklanjanje nastalih čimbenika rizika.
Zbog postupanja prema stavku 1. ovoga članka radnici ne mogu trpjeti štetne posljedice.

	Poslovi  s posebnim uvjetima rada

Članak 22.

Poslovima s posebnim uvjetima rada smatraju se poslovi koje mogu  obavljati samo radnici koji osim općih uvjeta za zasnivanje radnog odnosa ispunjavaju i posebne uvjete glede zdravstvenog stanja te psihofizioloških i psihičkih sposobnosti.
Prije raspoređivanja na poslove s posebnim uvjetima rada radnik je obvezan pristupiti pregledu na koji ga uputi ravnatelj te periodično sukladno zakonskim odredbama pristupiti naknadnim pregledima.

1. OSPOSOBLJAVANJE ZA RAD NA SIGURAN NAČIN

Članak 23.

Radnici Škole osposobljavaju se za rad na siguran način na temelju procjene rizika i to:
1. prije početka rada
1. kod promjene u radnom postupku
1. kod uvođenja nove radne opreme ili njezine promjene
1. kod uvođenja nove tehnologije
1. kod upućivanja radnika na novi posao, odnosno novo mjesto rada
1. kod utvrđenog oštećenja zdravlja uzrokovanog opasnostima, štetnostima ili naporima u radu

Članak 24.

Osposobljavanje radnika iz članka 23. ovoga pravilnika treba provesti na način da se radnika obavijesti o svim činjenicama i okolnostima koje utječu ili bi mogle utjecati na sigurnost i zdravlje radnika, da se radniku objasni i da ga se osposobi za praktičnu primjenu mjera koje je dužan primjenjivati tijekom rada.


1. SREDSTVA RADA I OSOBNA ZAŠTITNA SREDSTVA

Članak 25.

U Školi se smiju rabiti samo sredstva rada i osobna zaštitna sredstva koja su ispravna i izrađena prema pravilima zaštite na radu i procjeni rizika.

Članak 26.

Ispravnost sredstava rada i osobnih zaštitnih sredstava mora se ispitati prije njihova stavljanja u uporabu.
Ispitivanje sredstava rada i osobnih zaštitnih sredstava treba se obaviti u radnim prostorijama ili prostoru gdje će se sredstva uobičajeno rabiti.
Radnik koji čuva osobna zaštitna sredstva, dužan ih je pomno pregledati kod svakoga izdavanja odnosno primitka.

Članak 27.

Škola je obvezna obavljati ispitivanja sredstava rada i osobnih zaštitnih sredstava te pregled strojeva, uređaja i instalacija redovito u skladu sa zakonskim odredbama.


1. ZAŠTITA POSEBNIH SKUPINA RADNIKA

Članak 28.

Ravnatelj je dužan osigurati dodatnu zaštitu na radu:
-   maloljetniku 
		-   trudnoj radnici
		-   radnici koja je rodila ili koja doji dijete
		-   radnicima sa smanjenom radnom sposobnosti.
U svezi sa stavkom 1. ovoga članka ravnatelj je obvezan:
		1. prilagoditi uvjete i raspored radnog vremena radi otklanjanja opasnosti ili 
    štetnosti za sigurnost i zdravlje radnika
2. osigurati druge odgovarajuće poslove odnosno mjesto rada ako prilagodbe 
    nisu izvedive ili opravdane.


1. ZABRANA UPORABE SREDSTAVA OVISNOSTI

Članak 29.

U svim prostorima Škole zabranjeno je pušenje.
Znakovi o zabrani pušenja stavljaju se na vidna mjesta u prostorima Škole.
O provođenju stavka 2. ovoga članka skrbi ravnatelj Škole ili od ravnatelja ovlašteni radnik.

Članak 30.

Radnicima Škole zabranjeno je konzumiranje alkoholnih pića i drugih sredstava ovisnosti prije stupanja na rad i tijekom rada te njihovo unošenje u radne prostorije.
Ravnatelj ili od ravnatelja ovlaštena osoba dužan je prikladnim mjerama provoditi zabranu konzumiranja alkoholnih pića i sprječavati zloporabu sredstava ovisnosti u Školi. 
Pod prikladnim mjerama iz stavka 2. ovoga članka razumijevaju se mjere primjerene utvrđenim potrebama zaštite na radu, koje u pravilu obuhvaćaju aktivnosti:
- sprječavanja uzimanja alkoholnih pića i drugih sredstava ovisnosti tijekom rada i provođenje zabrane njihovog unošenja u radne prostorije i prostore
- izvješćivanja i osposobljavanja radnika o štetnosti sredstava ovisnosti i njihovom utjecaju na radnu sposobnost
- izrade i provedbe programa prevencije ovisnosti na radnom mjestu u skladu sa stvarnim potrebama
- suradnju ravnatelja sa stručnjakom zaštite na radu, specijalistom medicine rada i povjerenikom radnika za zaštitu na radu u provođenju mjera sprječavanja zloporabe sredstava ovisnosti
- pisano uređivanja postupka provjere radi utvrđivanja je li radnik pod utjecajem alkohola ili drugih sredstava ovisnosti.

Članak 31.

Provjera je li radnik pod utjecajem alkohola ili drugih sredstava ovisnosti obavlja se u skladu s važećim propisima , a provjeru mogu obaviti samo za to posebno osposobljene osobe odnosno službe. 


Članak 32.

Radnika za kojega se utvrdi da je pod utjecajem alkohola ili drugoga sredstva ovisnosti, ravnatelj je dužan udaljiti s radnog mjesta.
Ako radnik odbija napustiti Školu, po pozivu ravnatelja odnosno druge ovlaštene osobe radnika će udaljiti nadležna policijska služba. 

Članak 33.

Ravnatelj  ne smije provesti postupak provjere radi utvrđivanja jeli radnik pod utjecajem sredstava ovisnosti kod radnika koji ima potvrdu da se nalazi u programu liječenja, odvikavanja od ovisnosti ili rehabilitacije, odnosno u izvanbolničkom tretmanu liječenja od ovisnosti i (ili) na supstitucijskoj terapiji, ali može predložiti Školskom odboru donošenje odluke o upućivanju radnika na prosudbu radne sposobnosti.

IX.   PRUŽANJE PRVE POMOĆI, EVAKUACIJA I SPAŠAVANJE

Članak 34.

U slučaju ozljede na radu ili iznenadne bolesti radnicima se treba pružiti prva pomoć.
Ormarić za prvu pomoć s potrebnim sanitetskim materijalom mora biti postavljen tako da može biti dostupan radnicima u svakoj prigodi. 

Članak 35.

Prvu pomoć iz članka 34. ovoga pravilnika mora pružiti svaki radnik koji je za to osposobljen.
Radnik kojemu je pružena prva pomoć, treba se odmah uputiti u najbližu zdravstvenu ustanovu.
Upućivanje u zdravstvenu ustanovu uključuje, u ovisnosti od težine ozljede na radu ili bolesti:
1. prijenos ili prijevoz radnika od drugih osoba
1. osiguravanje komunikacije kojom će se osigurati prijenos ili prijevoz radnika sredstvima zdravstvene ustanove ili ovlaštenog prijevoznika.


Članak 36.

U Školi je potrebno izraditi plan evakuacije i spašavanja za slučaj izvanrednog događaja koji može ugroziti zdravlje i život (elementarna nepogoda, požar, eksplozije i sl.).
Obveze iz prethodnog članka ostvaruju se u skladu s planom evakuacije i spašavanja za slučaj požara, eksplozije, prirodnih nepogoda i drugih pojava koje mogu ugroziti živote i zdravlje radnika.
S planom evakuacije potrebno je upoznati sve radnike Škole.



1. IZVJEŠĆIVANJE RADNIKA I ODBOR ZA ZAŠTITU NA RADU


Članak 37.

Ravnatelj je dužan obavješćivati, savjetovati se radnicima i njihovim predstavnicima o svim pitanjima koja se odnose na sigurnost i zdravlje na radu.
Ravnatelj je dužan obavijestiti radnike, povjerenika radnika za zaštitu na radu, stručnjaka za zaštitu na radu i ovlaštenu osobu ako je s njom ugovorio obavljanje poslova zaštite na radu o svim rizicima i promjenama koje bi mogle utjecati na sigurnost i zdravlje radnika a osobito:
- rizicima vezanim za mjesto rada i narav ili vrstu poslova, o mogućem oštećenju zdravlja te zaštitnim i preventivnim mjerama i aktivnostima u radnim postupcima
- o mjerama pružanja prve pomoći, zaštite od požara, zaštite i spašavanja radnika te o radnicima koji ih provode.		





1. EVIDENCIJA I ISPRAVE

Članak 38.

Ravnatelj je dužan  voditi evidenciju i čuvati isprave u vezi sa zaštitom na radu na način i pod uvjetima propisanim Zakonom i provedbenim propisima.
Osim evidencije iz stavka 1. ovoga članka ravnatelj je dužan osigurati vođenje evidencije o ozljedama na radu, profesionalnim bolestima i nezgodama na radu.



1. PRIJELAZNE I ZAVRŠNE  ODREDBE


Članak 39.

Stupanjem na snagu ovoga pravilnika prestaje važiti Pravilnik o zaštiti na radu od KLASA: 602-03/10-01/81;  URBROJ: 2198-1-66-10-01  od  26. veljače 2010. godine.


Članak 40.
Ovaj pravilnik stupa na snagu osmog dana od dana objave na oglasnoj ploči Škole.



                                                                         Predsjednica Školskog odbora      

                                                                                        _______________________________  
                                                                                               Silvana Vitez, prof.



KLASA: 602-03/15-02/03
UR.BROJ:2198-1-58-15-01
Zadar, 11.ožujka 2015.

	Ovaj Pravilnik o zaštiti na radu objavljen je na oglasnoj ploči Škole dana   11. ožujka 2015. godine, a stupio je na snagu dana  19. ožujka 2015. godine.




								         Ravnateljica :

								________________________
								    Maja Selimović, prof.

